CELEX: 32020D0590
Language: lv
Date: 2020-04-24 00:00:00
Title: Komisijas Īstenošanas lēmums (ES) 2020/590 (2020. gada 24. aprīlis), ar ko Lēmumu (ES) 2019/784 groza, lai atjauninātu attiecīgos tehniskos nosacījumus, kas piemērojami 24,25–27,5 GHz frekvenču joslai (izziņots ar dokumenta numuru C(2020) 2542) (Dokuments attiecas uz EEZ)

30.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 138/19
               
            
         KOMISIJAS ĪSTENOŠANAS LĒMUMS (ES) 2020/590
         (2020. gada 24. aprīlis),
         ar ko Lēmumu (ES) 2019/784 groza, lai atjauninātu attiecīgos tehniskos nosacījumus, kas piemērojami 24,25–27,5 GHz frekvenču joslai
         
            
               (izziņots ar dokumenta numuru C(2020) 2542)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums) (1) un jo īpaši tā 4. panta 3. punktu,
         tā kā:
         
                     (1)
                  
                  
                     Ar Komisijas Īstenošanas lēmumu (ES) 2019/784 (2) tiek harmonizēti svarīgākie tehniskie nosacījumi 24,25–27,5 GHz frekvenču joslas pieejamībai un efektīvai izmantošanai Savienībā zemes sistēmām, kas spēj nodrošināt bezvadu platjoslas elektronisko sakaru pakalpojumus.
                  
               
                     (2)
                  
                  
                     2019. gada Pasaules radiosakaru konferencē (WRC-19) 24,25–27,5 GHz (“26 GHz”) frekvenču josla tika vispārēji harmonizēta starptautiskajiem mobilajiem sakariem (3) (IMT), izdarot grozījumus Starptautiskās Telesakaru savienības radiosakaru sektora Radionoteikumos (ITU-R).
                  
               
                     (3)
                  
                  
                     Ar ITU-R Radionoteikumiem (ar grozījumiem) (4) ieviesa vispārējas izstarojumu robežvērtības ārpus frekvenču joslas (“aizsardzības robežvērtības”), kas divos posmos piemērojamas nākamās paaudzes (5G) zemes bezvadu sistēmām, kuras spēj nodrošināt bezvadu platjoslas elektronisko sakaru pakalpojumus 26 GHz frekvenču joslā, lai aizsargātu pasīvo Zemes izpētes satelītu dienestu (pasīvais EESS) 23,6–24 GHz frekvenču joslā (5). Šīs aizsardzības robežvērtības nav tik stingras kā ES harmonizētās robežvērtības (6). Pirmā posma robežvērtību piemērošanai Savienībā būtu jānodrošina 5G iekārtu savlaicīga pieejamība un jāveicina ieguldījumi 5G infrastruktūrā vienotajā tirgū. Otrā posma robežvērtības līdz ar prasību, ka nekādas liela blīvuma zemes sistēmas bezvadu piekļuves pakalpojumu sniegšanai nedrīkst izvērst atbilstošā frekvenču diapazonā zem 23,6 GHz, nodrošina pasīvā EESS un meteoroloģisko satelītu pakalpojumu pienācīgu aizsardzību 23,6–24 GHz frekvenču joslā.
                  
               
                     (4)
                  
                  
                     Atkarībā no nākamās paaudzes (5G) zemes bezvadu sistēmu izvēršanas ātruma 26 GHz joslā pirmā posma aizsardzības robežvērtības, kas saskaņā ar ITU-R Radionoteikumiem piemērojamas līdz 2027. gada 1. septembrim, var palielināt kaitīgu traucējumu risku pasīvā EESS globālajai darbībai (piemēram, Copernicus sistēmai un noteiktiem meteoroloģiskajiem satelītiem). Tāpēc ir būtiski, lai otrā posma aizsardzības robežvērtības tiktu piemērotas pirms 5G masveida izvēršanas sākuma Savienībā, kas ir gaidāms no 2025. gada (7).
                  
               
                     (5)
                  
                  
                     Pašreizējo stingrāko ES mērogā harmonizēto aizsardzības robežvērtību turpmāka piemērošana vienotajā tirgū nodrošinātu lielāku pasīvā EESS aizsardzību visā Savienības teritorijā. Tomēr tādu aizsardzības robežvērtību piemērošana Savienībā, kas atšķirtos no tām, kuras piemēro citur pasaulē, jo īpaši, ja tās būtu stingrākas, varētu ietekmēt iekārtu pieejamības un izvēles līmeni, kas, savukārt, varētu negatīvi ietekmēt iekārtu izmaksas un investīciju apjomu augstas veiktspējas (5G) tīklos.
                  
               
                     (6)
                  
                  
                     
                        WRC-19 Rezolūcijā 242, kas ir ITU-R Radionoteikumu neatņemama sastāvdaļa, atzīts, ka frekvenču joslas, kas atrodas tieši zem 23,6–24 GHz frekvenču joslas, nav paredzētas liela blīvuma mobilajiem lietojumiem. Šāda atzīšana starptautiskā līmenī veicina pasīvā EESS aizsardzību minētajā joslā papildus otrā posma aizsardzības robežvērtībām, kas 26 GHz frekvenču joslai piemērojamas saskaņā ar ITU-R Radionoteikumiem. Šādi pasākumi uzlabo pasīvā EESS aizsardzību un laika prognozēm nepieciešamo satelītdatu kvalitāti. Šajā nolūkā nevajadzētu no jauna izvērst zemes sistēmas, kas Savienībā spēj sniegt elektronisko sakaru pakalpojumus frekvenču diapazonā 22–23,6 GHz. Turklāt var apsvērt attiecīgas darbības, lai nodrošinātu pasīvā EESS aizsardzību, ja šādas sistēmas minētajā frekvenču diapazonā var tikt blīvi izvērstas ārpus Savienības.
                  
               
                     (7)
                  
                  
                     Saskaņā ar Lēmuma Nr. 676/2002/EK 4. panta 2. punktu un ņemot vērā steidzamo vajadzību saglabāt regulatīvo noteiktību vienotajā tirgū, lai īstenotu Eiropas Parlamenta un Padomes Direktīvas (ES) 2018/1972 (8) 54. pantu, Komisija lūdza Eiropas Pasta un telekomunikāciju administrāciju konferenci (CEPT) (9) saskaņā ar tai piešķirto Komisijas pilnvarojumu izstrādāt harmonizētus frekvenču spektra izmantošanas tehniskos nosacījumus, lai atbalstītu nākamās paaudzes (5G) zemes bezvadu sistēmu ieviešanu Savienībā (10), un izvērtēt un ziņot par Īstenošanas lēmumā (ES) 2019/784 paredzēto aizsardzības robežvērtību pielāgojumiem.
                  
               
                     (8)
                  
                  
                     Atbildot uz minēto lūgumu, CEPT ar 2020. gada 6. marta vēstuli (11) iesniedza tehnisko informāciju, kurā sniegts skaidrojums par daļu no Komisijas lūguma un arī ieteikta vēlamā pieeja pasīvā EESS aizsardzībai 23,6–24 GHz frekvenču joslā, ņemot vērā WRC-19 rezultātus un nepieciešamību ilgtermiņā aizsargāt pasīvo EESS. Šī pieeja jo īpaši ietver agrāku datumu pārejai uz otrā posma robežvērtībām, lai novērstu risku, ka masveidā tiek izstrādātas tādas 5G iekārtas, kurās izmanto pirmā posma robežvērtības, kā arī prasību nepieļaut tādu zemes sistēmu blīvu izvēršanu, kas spēj nodrošināt bezvadu platjoslas elektronisko sakaru pakalpojumus 22–23,6 GHz frekvenču joslā.
                  
               
                     (9)
                  
                  
                     Tāpēc Īstenošanas lēmums (ES) 2019/784 būtu jāgroza, lai saglabātu līdzsvaru starp Savienības politiku attiecībā uz 5G izvēršanu un Zemes atmosfēras un virsmas monitoringu un lai stiprinātu Savienības vadošo lomu globālajā 5G iekārtu un pakalpojumu ekosistēmā.
                  
               
                     (10)
                  
                  
                     Turklāt CEPT ir izstrādājusi tehniskus metodiskos materiālus (12), lai risinātu jautājumu par 5G izvēršanu 26 GHz frekvenču joslā, pamatojoties uz spektra izmantošanu saskaņā ar atļauju režīmiem, kas nav izmantošanas individuālās tiesības, piemēram, vispārēju atļauju vai apvienotu individuālu/vispārēju atļauju. Tajos dalībvalstīm sniegti norādījumi par dažiem iespējamiem risinājumiem, kas īstenojami valsts līmenī saskaņā ar to pienākumiem šajā joslā un ņemot vērā joprojām notiekošo satelītu Zemes staciju izvēršanu EESS, izplatījuma izpētes dienesta (SRS) un fiksētā satelītu dienesta (FSS) vajadzībām.
                  
               
                     (11)
                  
                  
                     Šajā lēmumā noteiktie pasākumi ir saskaņā ar atzinumu, ko sniegusi ar Lēmumu Nr. 676/2002/EK izveidotā Radiofrekvenču spektra komiteja,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2019/784 groza šādi:
            
                        1)
                     
                     
                        lēmuma 2. panta pirmo daļu aizstāj ar šādu:
                        “Līdz 2020. gada 30. jūnijam dalībvalstis paredz un dara pieejamu 24,25–27,5 GHz frekvenču joslu neekskluzīvai izmantošanai tādu zemes sistēmu vajadzībām, kas spēj nodrošināt bezvadu platjoslas elektronisko sakaru pakalpojumus atbilstoši pielikumā noteiktajiem svarīgākajiem tehniskajiem nosacījumiem.”;
                     
                  
                        2)
                     
                     
                        lēmuma 7. panta pirmo daļu aizstāj ar šādu:
                        “Dalībvalstis līdz 2020. gada 30. septembrim paziņo Komisijai par šā lēmuma īstenošanu.”;
                     
                  
                        3)
                     
                     
                        lēmuma pielikumu groza saskaņā ar šā lēmuma pielikumu.
                     
                  
         
            2. pants
            Šis lēmums ir adresēts dalībvalstīm.
         
         
            Briselē, 2020. gada 24. aprīlī
            
               
                  Komisijas vārdā –
               
               
                  Komisijas loceklis
               
               Thierry BRETON
            
         
         
            (1)  OV L 108, 24.4.2002., 1. lpp.
         
         
            (2)  Komisijas Īstenošanas lēmums (ES) 2019/784 (2019. gada 14. maijs) par 24,25–27,5 GHz frekvenču joslas harmonizāciju tādu zemes sistēmu vajadzībām, kas Savienībā spēj nodrošināt bezvadu platjoslas elektronisko sakaru pakalpojumus (OV L 127, 16.5.2019., 13. lpp.).
         
            (3)  Saskaņā ar ITU-R Rezolūciju 750 (pārskatīta WRC-19) par Zemes izpētes satelītu dienesta (pasīvais pakalpojums) un attiecīgo aktīvo pakalpojumu savietojamību.
         
            (4)  http://www.itu.int/pub/R-REG-RR (2020. gada redakcija).
         
            (5)  5G bāzes stacijām/galastacijām tās ir šādas: –33/–29 dBW/200 MHz līdz 2027. gada 1. septembrim (pirmais posms) un – 39/–35 dBW/200 MHz pēc tam (otrais posms).
         
            (6)  T. i., papildu bāzlīnijas robežvērtības Īstenošanas lēmuma (ES) 2019/784 pielikuma 4. un 6. tabulā.
         
            (7)  Sk. Komisijas paziņojumu “5G Eiropai. Rīcības plāns” (COM(2016) 588 final).
         
            (8)  Eiropas Parlamenta un Padomes Direktīva (ES) 2018/1972 (2018. gada 11. decembris) par Eiropas Elektronisko sakaru kodeksa izveidi (OV L 321, 17.12.2018., 36. lpp.).
         
            (9)  2019. gada 20. decembra vēstule CEPT (Elektronisko sakaru komiteja, projekta grupa 1, dok. ECC PT1 (20)011).
         
            (10)  Dokuments RSCOM16-40rev3.
         
            (11)  CEPT2020. gada 6. marta vēstule “CEPT atbilde par papildu ieguldījumu saistībā ar WRC-19 iznākuma ietekmi uz harmonizētajiem tehniskajiem nosacījumiem 26 GHz joslai” (Elektronisko sakaru komiteja, dok. ECC(20)055).
         
            (12)  Piemēram, ECC 317. ziņojums (projekts) “Papildu darbs pie 26 GHz frekvenču joslas, lai risinātu spektra izmantošanas jautājumus saistībā ar atļauju izmantošanas režīmiem, kas nav izmantošanas individuālās tiesības: tehniskie metodiskie materiāli pārvaldes iestādēm” (2020. gada 6. martā sabiedriskai apspriešanai apstiprinājusi Elektronisko sakaru komiteja (ECC)).
      
      
         
            PIELIKUMS
            Īstenošanas lēmuma (ES) 2019/784 pielikumu groza šādi:
            
                        1)
                     
                     
                        pielikuma 4. tabulu aizstāj ar šādu:
                        
                           “4. tabula
                        
                        
                           Bāzes stacijas papildu bāzlīnijas jaudas robežvērtība
                        
                        
                                    Frekvenču josla
                                 
                                 
                                    Maksimālā TRP
                                    
                                 
                                 
                                    Mērījuma joslas platums
                                 
                                 
                                    Stāšanās spēkā
                                 
                              
                                    23,6–24,0 GHz
                                 
                                 
                                    –33 dBW
                                 
                                 
                                    200 MHz
                                 
                                 
                                    Šā lēmuma stāšanās spēkā (1)
                                    
                                 
                              
                                    –39 dBW
                                 
                                 
                                    200 MHz
                                 
                                 
                                    2024. gada 1. janvāris (2)
                                    
                                 
                              
                  
                        2)
                     
                     
                        pielikuma 6. tabulu aizstāj ar šādu:
                        
                           “6. tabula
                        
                        
                           Galastacijas papildu bāzlīnijas jaudas robežvērtība
                        
                        
                                    Frekvenču josla
                                 
                                 
                                    Maksimālā TRP
                                    
                                 
                                 
                                    Mērījuma joslas platums
                                 
                                 
                                    Stāšanās spēkā
                                 
                              
                                    23,6–24,0 GHz
                                 
                                 
                                    –29 dBW
                                 
                                 
                                    200 MHz
                                 
                                 
                                    Šā lēmuma stāšanās spēkā
                                 
                              
                                    –35 dBW
                                 
                                 
                                    200 MHz
                                 
                                 
                                    2024. gada 1. janvāris (3)
                                    
                                 
                              
                  
               (1)  Dalībvalstis neatļauj no jauna izvērst zemes sistēmas, kas spēj nodrošināt bezvadu platjoslas elektronisko sakaru pakalpojumus 22–23,6 GHz frekvenču joslā, lai nodrošinātu (pasīvā) Zemes izpētes satelītu dienesta un radioastronomijas dienesta pienācīgu aizsardzību 23,6–24 GHz frekvenču joslā saistībā ar pēc 2024. gada 1. janvāra piemērojamo robežvērtību.
            
               (2)  Šo robežvērtību piemēro bāzes stacijām, ko nodod ekspluatācijā pēc 2024. gada 1. janvāra. Šo robežvērtību nepiemēro bāzes stacijām, kas nodotas ekspluatācijā līdz minētajam datumam. Šādām bāzes stacijām pēc 2024. gada 1. janvāra turpina piemērot robežvērtību – 33 dBW/200 MHz. Saistībā ar pienākumu, kas tām noteikts 3. panta a) punktā attiecībā uz (pasīvo) Zemes izpētes satelītu dienestu, dalībvalstis apsver papildu pasākumu veikšanu, lai izvērtētu un mazinātu šādu bāzes staciju kopējo ietekmi. Šādi pasākumi ietver piešķirto bloku lieluma pielāgošanu, antenas konfigurāciju, jaudu bloka ietvaros un iekārtu starojuma caurkļuvi.”
            
               (3)  Šo robežvērtību piemēro galastacijām, ko nodod ekspluatācijā pēc 2024. gada 1. janvāra. Šo robežvērtību nepiemēro galastacijām, kas nodotas ekspluatācijā līdz minētajam datumam. Šādām galastacijām pēc 2024. gada 1. janvāra turpina piemērot robežvērtību –29 dBW/200 MHz.”